hotchpotch/miracl-hf-unified huggingface dataset:
सीरियाई गृहयुद्ध
सीरियाई गृहयुद्ध () सीरिया में विभिन्न समूहों में चल रहे वर्तमान संकट को कहा जाता है। यह विरोध सीरिया के राष्ट्रपति बशर अल-असद के नेतृत्व वाले सीरियाई अरब गणतंत्र (कुछ देशी और विदेशीय सहयोगियों के साथ) एवं विभिन्न स्थानीय एवं विदेशी ताकतों का है जो सीरियाई सरकार और आपस में (विभिन्न क्रमचयों के साथ) है।
सीरिया में आशान्ति का दौर (वर्ष 2011 के अरब जगत के विस्तृत विद्रोह का एक भाग जो 15 मार्च 2011 को आरम्भ हुआ) सिरियाई सरकार और सशस्त्र बलों में विद्रोह से आरम्भ हुआ जिसमें असद को हटाने के लिए हिंसक विद्रोह बड़े स्तर पर फैल गया।
वर्तमान में विभिन्न गुटों के मध्य युद्ध चल रहा है जिसमें सीरिया की सशस्त्र सेना तथा इसके स्थानीय एवं विदेशी सहयोगी, बाग़ी सुन्नी विपक्ष (जैसा मुक्त सीरियाई सेना) के कुछ हल्के गटबंधन, सलाफ़ी जिहादी समूह (अल-नुसरा फ्रॅण्ट और तहरीर अल-शाम सहित), मिश्रित कुर्दिश-अरब सीरियाई गणतांत्रिक बल (एसडीएफ़) और इस्लामिक स्टेट ऑफ़ इराक़ लेवेंट (आईएसआईएल) शामिल हैं।
विदेशी ताकतों के रूप में ईरान, रूस, तुर्की और संयुक्त राज्य अमेरिका या तो सीधे तौर पर विद्रोह में शामिल हैं या फिर किसी अन्य गुट को सहायता पहुँचा रहे हैं। ईरान, रूस और हिज़बुल्लाह सीरियाई अरब गणतंत्र एवं सीरिया के सशस्त्र बलों का समर्थन करने के साथ रूस सितम्बर 2015 से हवाई हमले और सैनिक कार्यवाही कर रहा है। संयुक्त राज्य अमेरिका के नेतृत्व वाले अंतर्राष्ट्रीय गठबंधन की स्थापना वर्ष 2014 में हुई जिसमें उन्होंने अपना उद्देश्य आईएसआईएल को समाप्त करना घोषित किया, उन्होंने प्राथमिक स्तर पर आईएसआईएल सहित कुछ सरकार विरोधी और कुछ सरकार समर्थित समूहों पर हवाई हमले किये। उन्होंने आईएसआईएल को जमीनी स्तर पर नुकसान पहुँचाने के लिए विशेष सैन्य दल और तोपखाने भी स्थापित किये हैं। वर्ष 2015 से संयुक्त राज्य अमेरिका ने भौतिक, आर्थिक और तार्किक रूप से उत्तर और पूर्वी सीरिया के स्वायत्त प्रशासन और इसके सशस्त्र दल सीरियाई डेमोक्रेटिक फ़ोर्सेज (एसडीएफ़) का समर्थन कर रही है। वर्ष 2015 से विभिन्न समयों पर तुर्की ने एसडीएफ़, आईएसआईएल और सीरियाई सरकार के खिलाफ़ लड़ाई की है लेकिन सक्रिय रूप से सीरियाई के विपक्षियों का समर्थन करके उत्तरपश्चिमी सीरिया के बड़े हिस्से पर कब्जा करने में सहयोग कर रहा है। वर्ष 2011 और 2017 के मध्य सीरियाई गृहयुद्ध लेबनान तक पहुँच गया जिसमें विपक्षी और सीरियाई सरकार लेबनान तक चले गये और लेबनान की जमीन पर एक दूसरे पर हमले करने लगे जिसमें आईएसआईएल और अल-नुसरा ने लेबनान की सेना को भी शामिल कर लिया। इसके अतिरिक्त आधिकारिक रूप से निष्पक्ष रहते हुये इज़राइल ने हिज़बुल्लाह और ईरानी सेना के विरुद्ध सीमा पर गोलीबारी कर चुका है जिनकी उपस्थिति दक्षिणपश्चिम सीरिया में है।
अंतर्राष्ट्रीय संगठन सभी तरफ़ से इसमें शामिल होने के दोषी माने जाते हैं जिसमें बाथ सीरियाई सरकार, आईएसआईएल, विपक्षी बाग़ी समूह और रूस तुर्की, और संयुक्त राज्य अमेरिकी नेतृत्व वाला संगठन शामिल हैं जिसमें व्यापक स्तर पर मानवाधिकारों का उल्लंघन और नरसंहार हुआ है। इस संघर्ष के कारण बड़ा शरणार्थी संकट पैदा हो गया है। युद्ध के दौरान कई बार शान्ति की शुरुआत के प्रयास भी आरम्भ हुये हैं जिनमें संयुक्त राज्य अमेरिका द्वारा मार्च 2017 में सीरिया के लिए जिनेवा शान्ति वार्ता शामिल है, लेकिन संघर्ष समाप्त जारी रहा।
देवघाट
देवघाट नेपाल के गण्डकी अंचल के तनहुँ जिले में स्थित एक ग्राम विकास समिति है। नेपाल की सन् २००१ की जनगणना के अनुसार देवघाट की जनसंख्या ७६२० है।
यह कस्बा सेती गण्डकी तथा कृष्णा गण्डकी नदियों के संगम पर स्थित है तथा हिन्दू धर्म में सबसे पवित्र स्थानों में से एक है। यह नारायणगढ़ से ७ किमी, सौरहा से २० किमी तथा काठमाण्डू से १५० किमी दक्षिण-पश्चिम में स्थित है। यहाँ के गुरुकुलों में से एक महेश संस्कृत गुरुकुल महत्त्वपूर्ण शैक्षिक संस्था एवं आश्रम हैं।
भूरी छाती वाला तीतर
भूरी छाती वाला तीतर () (Arborophila mandellii) तीतर परिवार का एक पक्षी है जो ब्रह्मपुत्र के उत्तर में स्थित पूर्वी हिमालय का मूल निवासी है और भारत के अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में, भूटान में, तथा दक्षिण-पूर्वी तिब्बत में जाना जाता है। मिशमी भाषा (अरुणाचल प्रदेश की एक भाषा) में इसको पाओ-अर कहते हैं। जब यह पक्षी पहली बार पहचाना गया था तो यह मान्यता थी कि यह केवल भूटान और दोआर के इलाकों में ही पाया जाता है, लेकिन और शोध के बाद इसके आवास का क्षेत्र और विस्तृत पाया गया और यह पाया गया कि यह न सिर्फ़ भूटान और दोआर में वरन् अरुणाचल प्रदेश, सिक्किम तथा पश्चिम बंगाल (केवल दार्जीलिंग के क्षेत्र में) में तथा दक्षिण-पूर्वी तिब्बत में भी पाया जाता है। यह सदाबहार वनों, जिसमें बांस के वन भी शामिल हैं, में उगी झाड़ में रहता है और शायद ३५० मी. से लेकर २,५०० मी. की ऊँचाई तक रहता है, लेकिन हाल के शोधों से यह तय है कि १,७०० से २,००० मी. की ऊँचाई तक तो निश्चित ही पाया जाता है।
इस जाति के बारे में जानकारी की कमी है लेकिन पुराने नमूनों के आधार पर यह कहा जा सकता है कि इसकी लंबाई अमूमन २१.६ से.मी. होती है और नर और मादा में कोई ज़्यादा अन्तर नहीं होता है। इसके गले में एक सफ़ेद रंग का त्रिकोण होता है और उसके नीचे एक काली पड़ी लकीर होती है जिसके नीचे छाती भूरी-लाल होती है। पंख, पीठ और अन्य जगहों में थोड़ा हरापन होता है जिसकी वजह से ऊँची घास में इसका दिखना लगभग असंभव हो जाता है।
राजस्थान की रूपरेखा
यह रूपरेखा राजस्थान के बारे में एक सामयिक पथप्रदर्शक है।
राजस्थान – क्षेत्रफल की दृष्टि से भारत गणराज्य का सबसे बड़ा राज्य है। यह भारत के उत्तर-पश्चिम इलाके में स्थित है। इसमें थार रेगिस्तान नामक बहुत विशाल बंजर भूभाग शामिल है जिसे ग्रेट (great) भारतीय रेगिस्तान भी कहा जाता है जो पश्चिम में पाकिस्तान की सीमा तक सतलुज-सिंधु नदी घाटी तक फैला हुआ है। राजस्थान की सीमाएँ दक्षिण-पश्चिम में गुजरात उत्तर-पूर्व में हरियाणा एवं उत्तर प्रदेश तथा उत्तर में पंजाब से लगती हैं। राजस्थान, भारत के 10.4% भूभाग में फैला हुआ है जिसका कुल क्षेत्रफल 342,239 वर्ग किलोमीटर है।राजस्थान निम्न क्षेत्रों में स्थित है:
धोसी पहाड़ी
अरावली पर्वत शृंखला के अंतिम छोर पर उत्तर-पश्चिमी हिस्से में एक सुप्त ज्वालामुखी है, जिसे धोसी पहाड़ी के नाम से जाना जाता है। यह उत्तरी अक्षांश 28*03'39.47" और पूर्वी देशान्तर 76*01'52.63" पर स्थित इकलौती पहाड़ी है, जो कई महत्वपूर्ण और रहस्यमयी कारणों से चर्चित रहती है। इस पहाड़ी का उल्लेख विभिन्न धार्मिक पुस्तकों में भी मिलता है जैसे महाभारत, पुराण आदि। धोसी पहाड़ी भारत में स्थित है, यह दक्षिण हरियाणा एवं उत्तरी राजस्थान की सीमाओं पर स्थित है। पहाड़ी का हरियाणा वाला भाग महेंद्रगढ़ जिले में स्थित है एवं सिंघाणा मार्ग पर नारनौल से ५ किमी दूरी पर है और राजस्थान वाला भाग झुन्झुनू में स्थित है। महाभारत महाकाव्य के अनुसार इस पहाड़ी की उत्पत्ति त्रेता युग में हुई थी। लगभग 5100 वर्ष पूर्व पांडव भी अपने अज्ञातवास के दौरान यहां आए थे। विश्व के सबसे पुराने धर्म यानी सनातन धर्म के शुरूआती विकास से लेकर आयुर्वेद की महत्वपूर्ण खोज च्यवनप्राश का नाता धोसी पहाड़ी से है। एक सुप्त ज्वालामुखी की संरचना होते हुए भी भूगर्भशास्त्री इसे ज्वालामुखीय संरचना मानने से इंकार करते हैं। भूगर्भशास्त्रियों का कहना है कि पिछले 2 मिलियन सालों में अरावली पर्वत शृंखला में कोई ज्वालामुखी विस्फोट नहीं हुआ, इसलिए इसे ज्वालामुखी संरचना मानना सही नहीं है। पहाड़ी की तलहटी में धुंसरा गांव मौजूद है। इतिहास के जानकारों के अनुसार धुंसरा वैश्य और ब्राह्मण हैं, जो कि च्यवन और भृगु ऋषि के वंशज हैं।
जनसंख्या नियंत्रण
कृत्रिम तरीकों का उपयोग करके जनसंख्या वृद्धि की दर को बदलने को जनसंख्या नियन्त्रण कहते हैं। कुछ वर्ष पहले तक जनसंख्या वृद्धि की दर को बढ़ाने का लक्ष्य होता था किन्तु अब जनसंख्या वृद्धि की दर को कम करना लक्ष्य है।
१९५० से १९८० के बीच की अवधि में पूरे विश्व की जनसंख्या में वृद्धि तथा गरीबी, पर्यावरण बिगड़ने, तथा राजनैतिक स्थायित्व आदि पर इसके बुरे प्रभावों को देखते हुए जनसंख्या वृद्धि की दर को कम करने के प्रयत्न आरम्भ किये गये।
जनसंख्या नियन्त्रण की कुछ प्रमुख विधियाँ निम्नलिखित हैं-
काली आँधी
काली आँधी (उर्दू: کالی آندھی) धूल भरी उस आँधी अथवा प्रचंड वायु अथवा अल्पकालिक झंझा को कहते हैं जो वसन्त ऋतु के बाद भारतीय उपमहाद्वीप के सिन्धु-गंगा के मैदान में देखने को मिलती है। ये सामान्यतः अल्पकालिक होती हैं लेकिन दिन के समय में अँधेरा करने के लिए पर्याप्त होती हैं जिससे नुकसान एवं दुर्घटनाएँ घटित होती हैं। उत्तरी भागों में ये मानसुन के समय और इसके आने का संकेत भी मानी जाती हैं।
मरू प्रदेश
मरू प्रदेश उत्तर-पश्चिम भारत का प्रस्तावित राज्य है जो राजस्थान के कुछ भूभागों को मिलाकर बनाने का प्रयास है। प्रस्तावित राज्य में बाडमेर, जैसलमेर, बीकानेर, चुरु, गंगानगर, हनुमानगढ़, जोधपुर, जालोर, पाली, सिरोही झुंझुनू, नागौर और सीकर को शामिल हैं।
राजस्थानी भाषा आंदोलन
राजस्थानी भाषा आन्दोलन 1947 से कार्यरत राजस्थानी भाषा के अधिक से अधिक प्रचार एवं मान्यता दिलाने के लिए प्रयासरत आन्दोलन है। राजस्थानी भाषा "मायड़ बोली" कि आवाज, प्रतिगीत ,प्रेरक गीत के रूप में क्रांतिकारी सुखवीर सिहँ कविया का गीत "क्यूँ भूल्या मायड़ बोली नै" बना ।  मीठो गुड़ मिश्री मीठी, मीठी जेडी खांड मीठी बोली मायडी और मीठो राजस्थान ।।
गण गौरैयाँ रा गीत भूल्या भूल्या गींदड़ आळी होळी नै, के हुयो धोरां का बासी, क्यूँ भूल्या मायड़ बोली नै ।।
कालबेलियो घुमर भूल्या नखराळी मूमल झूमर भूल्या लोक नृत्य कोई बच्या रे कोनी क्यू भूल्या गीतां री झोळी नै, कै हुयो धोरां का बासी क्यू भूल्या मायड़ बोली नै ।।
जी भाषा में राणा रुओ प्रण है जी भाषा में मीरां रो मन मन है जी भाषा नै रटी राजिया, जी भाषा मैं हम्मीर रो हट है धुंधली कर दी आ वीरां के शीस तिलक री रोळी नै, के हुयो धोरां का बासी, क्यू भूल्या मायड़ बोली नै ।।
घणा मान रीतां में होवै गाळ भी जठ गीतां में होवे प्रेम भाव हगळा बतलाता क्यू मेटि ई रंगोंळी नै, के हुयो धोरां का बासी क्यू भूल्या मायड़ बोली नै ।।
पीर राम रा पर्चा भूल्या माँ करणी री चिरजा भूल्या खम्माघणी ना घणीखम्मा है भूल्या धोक प्रणाम हमझोळी नै के हुयो धोरां का बासी, क्यू भूल्या मायड़ बोली नै ।।
बिन मेवाड़ी मेवाड़ कठै  मारवाड़ री शान कठै मायड़ बोली रही नहीँ तो  मुच्चयाँळो राजस्थान कठै ।।
- सुखवीर सिंह कविया Sukhveer singh kaviya
लाल गले वाला तीतर
लाल गले वाला तीतर () (Arborophila rufogularis) तीतर कुल का एक पक्षी है जो दक्षिण तथा दक्षिण पूर्व एशिया में व्यापक रूप से पाया जाता है।
यह पक्षी ६ से १२ के झुण्ड में रहता है और डराये जाने पर पास के पेड़ों की शाखाओं पर बैठ जाता है। इसकी बोली की आसानी से नकल हो जाती है और अगर झुण्ड बिखर गया हो तो उसे इसकी बोली से आसानी से वापस बुलाया जा सकता है। इसी वजह से नेपाल के लेपचा इसका शिकार करते समय इसको अपने पास बुला पाते हैं। इसका घोंसला ज़मीन पर बिछा सूखी पत्तियों का ढेर ही होता है।
इस पक्षी के भारत की अन्य भाषाओं में नाम इस प्रकार हैं:- यह पक्षी बांग्लादेश, भूटान, चीन, भारत, लाओस, म्यानमार, नेपाल, थाइलैंड तथा वियतनाम में पाया जाता है। यह पहाड़ों की तलहटी में ही रहना पसन्द करता है और कम ही ६००० फ़ीट से ज़्यादा की ऊँचाई में देखा जाता है। यह पक्षी छोटे कीड़े-मकोड़े, घोंघे, बीज और छोटे फल खाता है। ज़मीन में पड़ी सूखी पत्तियों को कुरेदकर यह कीड़ों की तलाश करता है।
अभिजीत गुप्ता
अभिजीत गुप्ता (जन्म 16 अक्टूबर 1989) भारतीय शतरंज ग्रांडमास्टर पदवी के साथ भारतीय खिलाड़ी हैं। यह राजस्थान के भीलवाड़ा ज़िले के हैं।
गिरि गंगा
गिरि गंगा मंदिर हिमाचल प्रदेश में, शिमला रोहड़ू मार्ग पर स्थित कस्बे खड़ा पत्थर से एक पगडंडी के रास्ते लगभग ४-५ किमी दूर एक पहाड़ी की चोटी पर यह मंदिर स्थित है।
यह मंदिर गिरि गंगा नदी के तट पर है।
हिमाचल प्रदेश पर्यटन विकास निगम का यात्री निवास खड़ा पत्थर में है, जिसका नाम गिरि गंगा पर रखा गया है।
मान्यता है कि इस मंदिर की स्थापना दुर्वासा ऋषि ने की थी।
शिमला रोहड़ू मार्ग पर स्थित।
सुनेत्रा गुप्ता
सुनेत्रा गुप्ता एक उपन्यासकार और युनिवर्सिटी ऑफ़ ऑक्स्फ़ोर्ड में मीमांसात्मक रोगशास्त्र की प्रोफ़ेसर है जिनकी रुचि मलेरिया, ऍच आई वी, इन्फ़्लूएन्ज़ा और बॅक्टेरियाई मेनिंग्टिस जैसे संक्रामक रोगों के कारणकार्ताओं का पता लगाना है। इनके द्वारा रचित एक उपन्यास मेमोरीज़ ऑफ़ रेन  के लिये उन्हें सन् 1996 में साहित्य अकादमी पुरस्कार से सम्मानित किया गया।
सुनेत्रा गुप्ता का जन्म कोलकाता, भारत हुआ था। उनहोंने जीव विज्ञान में प्रिन्स्टन विश्वविद्यालय से डिग्री और युनिवर्सिटी ऑफ़ लंडन से पी ऍच डी प्राप्त की थी।  गुप्ता युनिवर्सिटी ऑफ़ ऑक्स्फ़ोर्ड के प्राणि विज्ञान विभाग में मीमांसात्मक रोगशास्त्र की प्रोफ़ेसर हैं। वह यूरोपीय सलाहकार बोर्ड की सदस्या हैं।
उन्हें लंदन की जूलॉजिकल सोसायटी द्वारा वैज्ञानिक पदक से सम्मानित किया गया है और रॉयल सोसाइटी लंदन की और वैज्ञानिक अनुसंधान के लिए। उनहें रोज़लिण्ड फ्रेंकलिन पुरस्कार दिया गया। उनकी उपन्यासों को साहित्य अकादमी पुरस्कार और दक्षिणी कला साहित्य पुरस्कार के लिए चुना गया है। उनकी उपन्यासों को वोडाफोन क्रॉसवर्ड बुक अवार्ड के लिये नामांकित किया गया और ऑरेंज पुरस्कार के लिये भी प्रथम नामांकन सूची में भी उनपर विचार किया गया है।
.गुप्ता का चित्र प्रतिष्ठित रॉयल सोसाइटी की ग्रीष्मकालीन विज्ञान प्रदर्शनी में प्रमुख महिला वैज्ञानिकों जैसे मैडम क्यूरी के साथ जुलाई 2013 में रखा गया था।
गुप्ता ने सबसे पहले अपनी उअपन्यासों को बंगाली में लिखा था। वह रवींद्रनाथ टैगोर की कविताओं की अनुवादक थीं। उन्होंने कई उपन्यास लिखे हैं जिनमें अक्टूबर 2012 में उनकी पाँचवीं उपन्यास सो गुड इन ब्लैक दक्षिण एशियाई साहित्य के डीएससी पुरस्कार के लिए प्रथम नामांकन सूचि में किया गया था।
एम के अलगिरि
एम. के। अलगिरि () भारत के चौदहवीं लोकसभा के सदस्य हैं वे तमिल नाडु के मदुरई लोकसभा क्षेत्र से चुनकर आये हैं एवं संसद में द्रविड़ मुन्नेत्र कलगम के प्रतिनिधि हैं।
सफ़ेद गाल वाला तीतर
सफ़ेद गाल वाला तीतर () (Arborophila atrogularis) तीतर कुल का एक पक्षी है जो पूर्वोत्तर भारत, चीन, म्यानमार तथा बांग्लादेश में पाया जाता है। भारत और बांग्लादेश में यह कई अलग नामों से जाना जाता है, जैसे:-
यह मध्यम आकार का पक्षी होता है। नर और मादा दोनों एक जैसे दिखते हैं, हालांकि मादा नर से थोड़ी छोटी होती है। इसकी लंबाई लगभग २५ से २८ से. मी. होती है और वज़न लगभग २०० से २८५ ग्राम होता है।
यह पूर्वोत्तर भारत और शायद बांग्लादेश की छोटी-छोटी पहाड़ियों के वनों में रहना पसन्द करता है और कभी-कभी बाँस के जंगलों में भी पाया जाता है। ज़्यादातर यह जंगलों में पानी के स्रोतों या नालों के पास ही रहना पसन्द करता है और वहीं भोजन की तलाश करता है। इसके आहार में छोटे कीट, बीज, छोटे फल और पौधों की कोमल जड़ें भी शामिल हैं। कीड़े ढूंढ़ते समय यह अपने पैरों से ज़मीन पर पड़ी सूखी पत्तियों को निरन्तर हटाते रहता है।
सडाको ससाकी
सन् १९४५ में जापान के हिरोशिमा पर अमरीका एक एटम बम गिराया। इसकी वजह से सडाको ससाकि (जापानी: 佐々木 禎子) ल्यूकेमिया का शिकार हो गई। उसने काग़ज़ के हज़ार सारस बनाने की कोशिश की क्योंकि जापान में कहते हैं कि अगर आप हज़ार सारस बनाये, आपकी एक ख़्वाहिश सच होगी। उसके पास बहुत काग़ज़ नहीं था, तो जो मिल सकी उस काग़ज़ का इस्तेमाल किया। उसकी दोस्त चिज़ूको हामामोतो भी उसको काग़ज़ लाया। सडाको ने हज़ार सारस बनाये मगर बेहतर नहीं हुई और मरी। वह बस बारह साल की थी।
एलानॉर कॉर ने सडाको के बारे में एक किताब "सडाको और हज़ार काग़ज़ के सारस" लिखी। इस किताब में सडाको ने बस ६४४ सारस बनाये, फिर मरी। उसके दोस्त दूसरे ३५६ सारस बनाये और उसके साथ सारे हज़ार सारस रखे।
डेविड फ़्रॉस्ट
सर डेविड पराडिन फ़्रॉस्ट, OBE (7 अप्रैल 1939 – 31 अगस्त 2013) एक अंग्रेज़ दूरदर्शन प्रस्तोता, पत्रकार, कॉमेडी लेखक, लेखक थे।
कैम्ब्रिज विश्वविद्यालय से स्नातक करने के पश्चात १९६२ में उन्हें यूके के एक टेलीविजन में कार्यक्रम 'दैट वॉज द वीक दैट वॉज' की मेजबानी का मौका मिला जिसमें उन्हें बहुत ख्याति भी प्राप्त हुई। फ़्रॉस्ट का जन्म ७ अप्रैल १९३९ को केण्ट में एक फ्रांसीसी प्रोटेस्टेन्ट मूल के मेथोडिज़्म मंत्री के पुत्र के रूप में हुआ। डेविड फ्रॉस्ट ने कैम्ब्रिज यूनिवर्सिटी से पढ़ाई की। वहाँ वे फुटलाइट्स क्लब के सेक्रेटरी बने और इस दौरान उनकी मुलाक़ात कॉमेडी जगत के भविष्य के सितारों पीटर कुक, ग्राहम चैपमैन और जॉन बर्ड से हुई। विश्वविद्यालय के बाद उन्होंने आईटीवी के लिए काम किया और फिर बीबीसी के बहुचर्चित कार्यक्रम "दैट वॉज द वीक दैट वॉज" से जुड़े, जो 1962 से 1963 तक चला। सप्ताह भर के समाचारों पर व्यंग्यपूर्ण अंदाज़ से नज़र रखने वाला ये कार्यक्रम काफ़ी लोकप्रिय हुआ। इस शो ने जॉन चीज़, जॉन बेट्जेमैन और डेनिस पॉटर जैसे प्रतिष्ठिक पटकथा लेखकों को जन्म दिया। इसके बाद वो बीबीसी के बार्ने जोन्स ने "ब्रेकफ़ास्ट विद फ्रॉस्ट" कार्यक्रम का संपादन करने लगे जिसे उन्होंने अनवरत 10 वर्षों से ज़्यादा समय तक किया। उन्होंने 50 वर्षों से ज़्यादा समय तक इसे बेहतरीन तरीक़े से निभाया। अंतरराष्ट्रीय स्तर पर उनकी चर्चा उस ख़ास इंटरव्यू के लिए होती है, जो उन्होंने अमरीका के पूर्व राष्ट्रपति रिचर्ड निक्सन के साथ किया था।
देसिया मुरपोक्कु द्रविड़ कड़गम
देशीया मुरपोक्कु द्रविड़ कलगम जिसे तेमुतिका नाम से भी जाना जाता है, तमिलनाडु की एक प्रमुख राजनीतिक दल है। विजयकान्त अभी इसके प्रमुख है।
मासानोबू फुकुओका
मासानोबू फुकुओका (जापानी भाषा: 福岡 正信?) (2 फ़रवरी 1913 – 16 अगस्त 2008) जापान के एक किसान तथा दार्शनिक थे जिन्होने विश्व को प्राकृतिक खेती का दर्शन दिया।। वे कई स्वदेशी संस्कृतियों के लिए पारंपरिक, नो-हर्बिसाइड अनाज की खेती के तरीकों के प्रस्तावक थे, जिसमें से उन्होंने खेती का एक विशेष तरीका बनाया, जिसे आमतौर पर "प्राकृतिक खेती" या "डू-नो फार्मिंग" कहा जाता है।
फुकुओका ने जापानी भाषा में अनेकों पुस्तकें, वैज्ञानिक शोधपत्र एवं अन्य साहित्य लिखा। वे १९७० के बाद से ही टेलीविजन पर भी आते रहते थे। वे प्रकृति के सिद्धान्तों के पक्षधर थे।
छितकुल
छितकुल (Chitkul) भारत के हिमाचल प्रदेश राज्य के किन्नौर ज़िले में स्थित एक गाँव है। यह बस्पा घाटी में बस्पा नदी के किनारे बसा हुआ है।
छितकुल समुद्र तल से 3,450 मीटर की ऊंचाई पर हिमाचल प्रदेश के किन्नौर ज़िले में स्थित यह बस्पा घाटी का अंतिम और सबसे ऊंचा ग्राम है। बस्पा नदी के दाहिने तट पर स्थित इस ग्राम में ‍स्थानीय देवी माथी के तीन मंदिर बने हुए हैं। कहा जाता है कि माथी के सबसे प्रमुख मंदिर को 500 वर्ष पहले गढ़वाल के एक निवासी ने बनवाया गया था।
राष्ट्रीय राजमार्ग 5 पर करछम तक, वहां से राक्छम, सांगला होते हुए छितकुल।
लीलावती (बहुविकल्पी)
'लीलावती' से निम्नलिखित का बोध होता है:
संख्यात्मक समाकलन
संख्यात्मक विश्लेषण में किसी निश्चित समाकल का संख्यात्मक मान निकालने की कलनविधियाँ संख्यात्मक समाकलन (numerical integration) के अन्तर्गत आतीं हैं। इसके वितार के रूप में, कभी-कभी अवकलल समीकरणों के संख्यात्मक हल को भी 'संख्यात्मक समाकलन' का नाम दे दिया जाता है।
संख्यात्मक समाकलन की मूल समस्या निम्नलिखित प्रकार के निश्चित समाकलों का सन्निकट संख्यात्मक हल निकालना है:
संख्यात्मक समाकलन का उपयोग आरम्भिक मान वाले अवकल समीकरणों के लिए भी प्रयुक्त होता है, अर्थात्
दिए होने पर "y"("b") का मान निकालना भी समाकल निकालने के जैसा ही है।
यदि "f(x)" a, b के बीच किसी बिन्दु पर सिंगुलर न हो तथा समाकलन की सीमाएँ सीमित हों तो इसके संख्यात्मक समाकल का मान निकालने की बहुत सी विधियाँ मौजूद हैं। यदि समाकल की सीमाएँ सीमित न हों तो भी चर परिवर्तन (variable transformation) का उपयोग करके सीमाओं को सीमित किया जा सकता है और समाकल का संख्यात्मक मान निकाला जा सकता है। (नीचे देखें)
संख्यात्मक समाकल की आवश्यकता कई कारणों से पड़ती है। सबसे बड़ा कारण यह है कि बहुत से फलनों का वैश्लेषिक समाकल निकालना असम्भव है या बहुत कठिन है। इसके विपरीत संख्यात्मक समाकलन की विशेषता यह है कि एक ही कलन विधि से सभी प्रकार के फलनों का निश्चित समाकल निकाला जा सकता है जो कम्प्यूटर प्रोग्रामिंग की दृष्टि से अत्यन्त उपयुक्त है।
यह सबसे सरलीकृत विधि है। यह 'खुली विधि' कहलाती है क्योंकि इसमें सीमान्त बिन्दुओं [a,b] पर फलन के मान का उपयोग नहीं किया जाता है। ओपेन इसके अनुसार,
यह एक 'बन्द विधि' है।
यह भी एक 'बन्द विधि' है।
यदि दिए हुए निश्चित समाकल का अवकाश अनन्त है या अर्ध-अनन्त है तो इसका संख्यात्मक मान निकालने के लिए मानक विधियों का सीधे प्रयोग नहीं किया जा सकता क्योंकि सम्बन्धित गणना भी अनन्त हो जाएगी।
इसके लिए कई विधियाँ मौजूद हैं। जब सम्पूर्ण वास्तविक रेखा पर समाकल निकालना हो तो इसके लिए गाउस-हर्माइट तकनीक उपयुक्त है। जब धनात्मक वास्तविक रेखा पर समाकल निकालना हो तो इसके लिए गाउस-लागुअर समाकल (Gauss-Laguerre quadrature) का प्रयोग किया जा सकता है।
चरों का परिवर्तन करके तथा अनन्त सीमाओं को सीमित सीमाओं में बदलकर निम्नलिखित प्रकार से समाकल निकाला जा सकता है।
अर्ध-अनन्त (semi-infinite) अवकाश के लिए निम्नलिखित चर-परिवर्तन उपयोगी है:
सीमाओं की सूची
यहाँ कुछ प्रमुख एवं महत्वपूर्ण गणितीय फलनों की सीमाएँ (limit) दी गई हैं। "a" और "b" दोनों नियतांक हैं ("x" के सापेक्ष)।
यदि formula_32 रेडियन में हो तो:
पर्वतीय बांस का तीतर
पर्वतीय बांस का तीतर (Bambusicola fytchii) तीतर के कुल का एक पक्षी है।  यह पक्षी चीन, थाइलैंड, बांग्लादेश, भारत, म्यानमार, लाओस तथा वियतनाम में विद्यमान है। यह पक्षी बांस के जंगलों में पानी के पास, ऊँचे घास के मैदानों में तथा उन स्थानों में जहाँ जंगल काटे जा चुके हैं और बांस के जंगल उगा दिये गये हैं, वहाँ रहना पसन्द करता है। पूरा दिन यह झाड़ में छिपकर व्यतीत कर लेता है और सुबह तड़के या देर शाम को ही भोजन की तलाश में बाहर निकलता है। ख़तरा होने पर ही यह उड़ता है और फिर जल्दी ही ज़मीन पर आकर छिप जाता है। इस पक्षी को कचार भाषा में दाओबुइ लाइ, कुकी भाषा में वेंगटे तथा मणिपुरी भाषा में वाकरेक के नामों से जाना जाता है।
निश्‍चित समाकलों की सूची
गणित में निश्चित समाकल
"xy"-समतल के ग्राफ "f", "x"-अक्ष, तथा "x" = "a" और "x" = "b" रेखाओं से घिरे हुए क्षेत्र के क्षेत्रफल के बराबर होता है। ("x"-अक्ष के ऊपर का क्षेत्रफल धनात्मक लेते हैं जबकि "x"-अक्ष के नीचे का क्षेत्र ऋणात्मक)
formula_17
formula_18
formula_19
formula_20
formula_21
formula_22
formula_65
formula_66
formula_67
formula_68
formula_69
ध्यान (क्रिया)
ध्यान एक क्रिया है जिसमें व्यक्ति अपने मन को चेतना की एक विशेष अवस्था में लाने का प्रयत्न करता है। ध्यान का उद्देश्य कोई लाभ प्राप्त करना हो सकता है या ध्यान करना अपने-आप में एक लक्ष्य हो सकता है। 'ध्यान' से अनेकों प्रकार की क्रियाओं का बोध होता है। इसमें मन को विशान्ति देने की सरल तकनीक से लेकर  आन्तरिक ऊर्जा या जीवन-शक्ति (की, प्राण आदि) का निर्माण तथा करुणा, प्रेम, धैर्य, उदारता, क्षमा आदि गुणों का विकास आदि सब समाहित हैं।
अलग-अलग सन्दर्भों में 'ध्यान' के अलग-अलग अर्थ हैं। ध्यान का प्रयोग विभिन्न धार्मिक क्रियाओं के रूप में अनादि काल से किया जाता रहा है।
महर्षि पतंजलि के योगसूत्र में ध्यान भी एक सोपान है।
चित्त को एकाग्र करके किसी एक वस्तु पर केन्द्रित कर देना ध्यान कहलाता है। प्राचीन काल में ऋषि मुनि भगवान का ध्यान करते थे। ध्यान की अवस्था में ध्यान करने वाला अपने आसपास के वातावरण को तथा स्वयं को भी भूल जाता है। ध्यान करने से आत्मिक तथा मानसिक शक्तियों का विकास होता है। जिस वस्तु को चित में बांधा जाता है उस में इस प्रकार से लगा दें कि बाह्य प्रभाव होने पर भी वह वहाँ से अन्यत्र न हट सके, उसे ध्यान कहते है।
ऐसा पाया गया है कि ध्यान से बहुत से मेडिकल एवं मनोवैज्ञानिक लाभ होते हैं।
बेहतर स्वास्थ्य
उत्पादकता में वृद्धि
आत्मज्ञान की प्राप्ति
छोटी-छोटी बातें परेशान नहीं करतीं दिव्य दर्शन :- प्राचीन samay में ऋषि मुनि और संत लोग ध्यान लगाकर अपने आराध्य देव क दर्शन प्राप्त करते थे और उनसे अपने समस्या का हल भी पुछा करते थे , यह आज के समय में भी संभव है , उदहारण क्र तौर पर स्वामी राम कृष्ण परमहंस अपने आराध्य देवी काली स ध्यान के द्वारा साक्षात् बाते करते थे |
वैज्ञनिकों के अनुसार ध्यान से व्यग्रता का ३९ प्रतिशत तक नाश होता है और मस्तिष्क की कार्य क्षमता बढ़ती है। बौद्ध धर्म में इसका उल्लेख पहले से ही मिलता है। अनंत समाधि को प्राप्त करना / मोक्ष प्राप्त करना - ध्यान एक भट्टी के सामान है जिसमे हमारे जन्म जन्मांतरों की पाप भस्म ही जाती है , और हमें अनंत सुख और आनद प्राप्त होता है |ध्यान क्या है  दिव्य दर्शन :- प्राचीन samay में ऋषि मुनि और संत लोग ध्यान लगाकर अपने आराध्य देव क दर्शन प्राप्त करते थे और उनसे अपने समस्या का हल भी पुछा करते थे , यह आज के समय में भी संभव है , उदहारण क्र तौर पर स्वामी राम कृष्ण परमहंस अपने आराध्य देवी काली स ध्यान के द्वारा साक्षात् बाते करते थे |
ध्यान (योग)
ध्यान हिन्दू धर्म, भारत की प्राचीन शैली और विद्या के सन्दर्भ में महर्षि पतंजलि द्वारा विरचित योगसूत्र में वर्णित अष्टांगयोग का एक अंग है। ये आठ अंग यम, नियम, आसन, प्राणायाम, प्रत्याहार, धारणा, ध्यान तथा समाधि है। ध्यान का अर्थ किसी भी एक विषय की धारण करके उसमें मन को एकाग्र करना होता है। मानसिक शांति, एकाग्रता, दृढ़ मनोबल, ईश्वर का अनुसंधान, मन को निर्विचार करना, मन पर काबू पाना जैसे कई उद्दयेशों के साथ ध्यान किया जाता है। ध्यान का प्रयोग भारत में प्राचीनकाल से किया जाता है।
ध्यान करने के लिए व्यक्ति की रुचि के अनुसार अनेक प्रकार की पद्धति है जिसमें से कुछ पद्धतियाँ निम्न प्रकार की है:- ध्यान करने के लिए स्वच्छ जगह पर स्वच्छ आसन पे बैठकर साधक अपनी आँखे बंध करके अपने मन को दूसरे सभी संकल्प-विकल्पो से हटाकर शांत कर देता है। और ईश्वर, गुरु, मूर्ति, आत्मा, निराकार परब्रह्म या किसी की भी धारणा करके उसमे अपने मन को स्थिर करके उसमें ही लीन हो जाता है। जिसमें ईश्वर या किसीकी धारणा की जाती है उसे साकार ध्यान और किसी की भी धारणा का आधार लिए बिना ही कुशल साधक अपने मन को स्थिर करके लीन होता है उसे योग की भाषा में निराकार ध्यान कहा जाता है। गीता के अध्याय-६ में श्रीकृष्ण द्वारा ध्यान की पद्धति का वर्णन किया गया है।
ध्यान करने के लिए पद्मासन, सिद्धासन, स्वस्तिकासन अथवा सुखासन में बैठा जा सकता है। शांत और चित्त को प्रसन्न करने वाला स्थल ध्यान के लिए अनुकूल है। रात्रि, प्रात:काल या संध्या का समय भी ध्यान के लिए अनुकूल है। ध्यान के साथ मन को एकाग्र करने के लिए प्राणायाम, नामस्मरण (जप), त्राटक का भी सहारा लिया जा सकता है। ध्यान में ह्रदय पर ध्यान केन्द्रित करना, ललाट के बीच अग्र भाग में ध्यान केन्द्रित करना, स्वास-उच्छवास की क्रिया पे ध्यान केन्द्रित करना, इष्टदेव या गुरु की धारणा करके उसमे ध्यान केन्द्रित करना, मन को निर्विचार करना, आत्मा पे ध्यान केन्द्रित करना जैसी कई पद्धतियाँ है। ध्यान के साथ प्रार्थना भी कर सकते है। साधक अपने गुरु के मार्गदर्शन और अपनी रुचि के अनुसार कोई भी पद्धति अपनाकर ध्यान कर सकता है।
ध्यान के अभ्यास के प्रारंभ में मन की अस्थिरता और एक ही स्थान पर एकांत में लंबे समय तक बैठने की अक्षमता जैसी परेशानीयों का सामना करना पड़ता है। निरंतर अभ्यास के बाद मन को स्थिर किया जा सकता है और एक ही आसन में बैठने के अभ्यास से ये समस्या का समाधान हो जाता है। सदाचार, सद्विचार, यम, नियम का पालन और सात्विक भोजन से भी ध्यान में सरलता प्राप्त होती है।
ध्यान का अभ्यास आगे बढ़ने के साथ मन शांत हो जाता है जिसको योग की भाषा में चित्तशुद्धि कहा जाता है। ध्यान में साधक अपने शरीर, वातावरण को भी भूल जाता है और समय का भान भी नहीं रहता। उसके बाद समाधिदशा की प्राप्ति होती है। योगग्रंथो के अनुसार ध्यान से कुंडलिनी शक्ति को जागृत किया जा सकता है और साधक को कई प्रकार की शक्तियाँ प्राप्त होती है। पतंजलि योग में मुख्य आठ प्रकार की शक्तियों का वर्णन किया गया है।
ध्यान (बहुविकल्पी)
ध्यान -अंग्रेजी के 'अटेंशन' के पर्यायवाची के रूप में
ध्यान (क्रिया) - अंग्रेजी के 'मेडिटेशन' के पर्यायवाची के रूप में
ध्यान (योग) - हिन्दू धर्म के सन्दर्भ में ध्यान महर्षि पतंजलि द्वारा विरचित योगसूत्र में वर्णित अष्टांगयोग का एक अंग है।
ध्यान चंद - भारतीय फील्ड हॉकी के भूतपूर्व खिलाडी एवं कप्तान
नारलाई
नारलाई भारतीय राज्य राजस्थान के पाली ज़िले की देसुरी तहसील का एक गाँव है।
यह रणकपपुर से ३६ किमी दूरी पर स्थित है। यहाँ पर विभिन्न हिन्दू और जैन मन्दिर हैं। यहाँ के आदिनाथ (जैन) और भगवान शिव के मन्दिर महत्वपूर्ण रूप से प्रसिद्ध मन्दिर हैं। इन मंदिरों की छत को भित्ति चित्रों के साथ सजाया गया है।
२००१ की जनगणना के अनुसार नारलाई की जनसंख्या 6,190 है, जहाँ कुल पुरुषों की संख्या 2,968 और महिलाओं की संख्या 3,222 है।
शुद्ध देसी रोमांस
शुद्ध देसी रोमांस, जिसे अन्तर्राष्ट्रीय स्तर पर रेण्डम देसी रोमांस () शीर्षक से जारी किया गया, मनीष शर्मा द्वारा निर्देशित एवं आदित्य चोपड़ा द्वारा निर्मित हिन्दी फ़िल्म है। सुशांत सिंह राजपूत, परिणीति चोपड़ा और नवोदित वाणी कपूर इसमें मुख्य भूमिका में हैं। फ़िल्म ६ सितम्बर २०१३ को प्रदर्शित की गयी। इसे २०१३ के टोरंटो फ़िल्म महोत्सव में प्रदर्शित किया जायेगा।
रघुराम उर्फ़ रघु (सुशांत सिंह राजपूत) जयपुर में एक पर्यटक गाइड है। उसकी बारातों में केटरिंग की भूमिका निभाने वाले गोयल (ऋषि कपूर) से उसकी मित्रता है। रघु विवाह पूर्व की घबराहट से गुजरता है। उसका विवाह तारा (वाणी कपूर) से तय होता है। वो बारात लेकर वाणी के नगर की ओर रवाना होता है। बारात में गोयल और गायत्री (परिणीति चोपड़ा) भी शामिल है। गायत्री एक ऐसी लड़की है जो खुली सोच रखती है और अपना जीवन अपने सिद्धान्तों पर जीती है। इससे रघु बहुत ही प्रभावित होता है। वो यात्रा के दौरान ही गायत्री से घुल मिल जाता है और तारा के शहर पहुंचते पहुंचते गायत्री से प्यार करने लगता है और तारा को छोड़कर भाग खड़ा होता है। जल्द ही रघु और गायत्री 'लिव इन पार्टनर' की तरह रहने लगते हैं। कुछ दिनों बाद रघु, गायत्री से शादी करने का फै़सला करता है। लेकिन इससे पहले ही उसे गायत्री छोड़कर भाग जाती है। कुछ दिनों बाद रघु की मुलाक़ात अजीबोगरीब परिस्थिति में एक बार फिर से तारा से होती है। तारा उससे मिलती है और जल्द ही दोनों में प्यार हो जाता है। दोनों के बीच सब कुछ ठीक चल रहा होता है कि एक दिन अचानक फिर से गायत्री रघु की ज़िंदगी में दस्तक देने लगती है।
हालांकि फ़िल्म का ज़्यादातर हिस्सा जयपुर में फिल्माया गया था, इसके शीर्षक गीत की शूटिंग जोधपुर के मेहरानगढ़ दुर्ग और शहर की पुरानी गलियों में की गई थी। शीर्षक गीत को गणेश आचार्य द्वारा निर्देशित किया गया था।
गीतों की संगीत रचना का कार्य सचिन-जिगर की जोड़ी ने किया है। फ़िल्म में ४ गाने ध्वन्यात्मक हैं एवं अन्य सभी वाद्य विषयक हैं। गानों में टेक्नो और बोसा के मिश्रण के साथ-साथ राजस्थानी फोक को भी कूट-कूट कर भरा है।
आयरिश लोग
आयरलैण्ड के लोगों को आयरिश लोग कहा जाता है।
अफ़ग़ान चर्च
चर्च सेंट जॉन इंजीलवादी, जिसे सामान्यतः अफ़ग़ान चर्च के नाम से जाना जाता है दक्षिणी मुम्बई में स्थित ईसाई चर्च है, जिसका निर्माण 1938 में प्रथम अफ़गान युद्ध की विनाशकारी हार के मृतकों की याद में ब्रिटेन द्वारा बनाया गया। चर्च मुम्बई के कोलाबा क्षेत्र के नेवी नगर में स्थित है।
अब्दुल राशिद ग़ाज़ी
अब्दुल राशिद ग़ाज़ी (; ca. 1964 – 10 जुलाई 2007) एक इस्लामी पाकिस्तानी मौलवी थे। वो मुहम्मद अब्दुलाह ग़ाज़ी के पुत्र एवं अब्दुल अज़ीज़ ग़ाज़ी के छोटे भाई थे। वो पाकिस्तानी प्रान्त पंजाब के राजनपुर ज़िले के रोझन कस्बे में माज़री जनजाति की सादवानी गौत्र में जन्मे थे। 10 जुलाई 2007 को इस्लामाबाद की लाल मस्जिद की घेराबंदी के समय गाज़ी की मौत हो गई।
नाथपा झाकड़ी जलविद्युत परियोजना
नाथपा झाकड़ी जलविद्युत परियोजना हिमाचल प्रदेश में राष्ट्रीय राजमार्ग २२ - हिन्दुस्तान तिब्बत मार्ग पर, सतलुज नदी पर स्थित है। इस परियोजना को मई,2004 में कमीशन किया गया था तथा आधिकारिक तौर पर 28 मई,2005 को तत्कालीन प्रधानमंत्री श्री मनमोहन सिंह ने इसे राष्ट्र को समर्पित किया।
नाथपा झाकड़ी पनबिजली स्टेशन की क्षमता 1500 मेगावाट है और यह देश का चौथा सबसे बड़ा जलविद्युत प्लांट है। नाथपा झाकड़ी प्लांट प्रति वर्ष 6950.88 (6612) मिलियन यूनिट बिजली का उत्पादन करने के लिए डिजाइन किया गया है। इस प्लांट से विद्युत का आबंटन उत्तर भारतीय राज्यों हरियाणा, हि.प्र., पंजाब, जम्मू एवं कश्मीर, राजस्थान, उत्तर प्रदेश, उत्तराखण्ड तथा दिल्ली व चंडीगढ़ के सभी शहरों को होता है।
नाथपा झाकड़ी जलविद्युत परियोजना पर 8187 करोड़ रुपए की लागत आई। इसे विश्व बैंक से सहायता प्राप्त है।इस परियोजना को विश्व की सबसे लंबी जल सुरंग होने का श्रेय प्राप्त है।
वर्ष 2011-12 और 2012-13 में उत्कृष्ट प्रदर्शन के लिए भारत के सबसे बड़े पनबिजली स्टेशन, नाथपा झाकड़ी को क्रमश: कांस्य व रजत शील्ड से पुरस्कृत किया गया। ये प्रतिष्ठित पुरस्कार केंद्रीय बिजली राज्य मंत्री श्री ज्योतिरादित्य सिंधिया ने 4 फ़रवरी 2014 को सतलुज जल विद्युत निगम लिमिटेड (एसजेवीएनएल) के सीएमडी श्री आर. पी. सिंह और श्री संजीव सूद, महाप्रबंधक (एनजेएचपीएस) को प्रदान किए।
| एसजेवीएन लिमिटेड की वैबसाईट पर नाथपा झाकड़ी जलविद्युत परियोजना का पृष्ठ
रुंग-कुता विधियाँ
संख्यात्मक विश्लेषण में रुंगा-कुटा विधियाँ (Runge–Kutta methods) साधारण अवकल समीकरणों को हल करने की पुनरावृत्तिमूलक विधियाँ हैं। इनका विकास जर्मनी के गणितज्ञों सी रुंगा तथा एम डब्ल्यू कुटा ने १९०० ई के आसपास किया था। यह एक विधि नहीं बल्कि इसमें कई विधियाँ हैं।
इसे 'क्लासिकल रुंगा-कुटा विधि' या प्रायः "RK4" भी कहा जाता है। यह चार आर्डर वाली विधि है।
मान लीजिए कि एक साधारण अवकल समीकरण (आरम्भिक मान समस्या) निम्नलिखित है:
यह विधि निम्नलिखित सूत्र से समझी जा सकती है:
"n" = 0, 1, 2, 3, . . . , तथा
h का उचित धनात्मक मान लेकर इस विधि को बारबार प्रयोग करके t के किसी भी मान के लिए y का सन्निकट मान निकाल सकते हैं।
माना formula_4 का हल निकालना है। दिया हुआ है कि formula_5
इस अवकल समीकरण का ठीक-ठीक हल (इग्जैक्ट सलुशन) formula_6 है।
हम formula_7 लेकर इसका हल निकालते हैं।
इससे formula_12 पर formula_13 प्राप्त होता है।
इसी तरह हम t के विभिन्न मानों के लिये x का मान प्राप्त करते जाते हैं, जो निम्नांकित सारणी में दिखाये गये हैं- ध्यान दें कि इस अवकल समीकरण के विशुद्ध हल से formula_14 पर formula_15 मिलेगा, जबकि इस विधि से formula_16 प्राप्त हुआ है जो विशुद्ध मान के काफी करीब है। इससे भी अधिक परिशुद्ध मान की गणना के लिये 'स्टेप साइज' को 0.1 के बजाय और कम रखना पड़ेगा।
ये विधियाँ RK4 के सामान्यीकृत रूप हैं। यह निम्नलिखित रूप में है: जहाँ
किसी विशेष विधि को प्राप्त करने के लिए पहले "s" (चरणों की संख्याँ) तय करनी पड़ती है। इसके अनुसार गुणांक "a" (1 ≤ "j" < "i" ≤ "s"), "b" ("i" = 1, 2, ..., "s") और "c" ("i" = 2, 3, ..., "s") तय किए जाते हैं। मैट्रिक्स ["a"] को "रुंगा-कुटा मैट्रिक्स" कहते हैं। "b" तथा "c" को भार (weights) एवं नोड (nodes) कहते हैं। ये संख्याएँ निम्नलिखित सारणी के रूप में व्यवस्थित की जातीं हैं जिसे 'बूचर टेबुल' कहते हैं।
रुंगा कुटा विधि एकरूप (consistent) होगी यदि यदि हम किसी विधि को "p" आर्डर वाला बनाना चाहते हैं तो कुछ और आवश्यकताएँ इसमें जुड़ जाती हैं। उदाहरण के लिए 2-चरण तथा 2-आर्डर की विधि प्राप्त करने के लिए निम्नलिखित शर्त आएगी:
अस्पष्ट समीकरण
गणित में R(x1..., xn) = 0 जैसे सम्बन्ध को अस्पष्ट समीकरण (implicit equation) कहते हैं जहाँ R अनेक चरों का फलन है। उदाहरण के लिए, formula_1 ईकाई त्रिज्या वाले एक वृत्त का समीकरण है। इसी तरह formula_2 भी एक अस्पष्ट समीकरण है।
पुनरावृत्ति
किसी प्रक्रिया को बारबार दोहराना पुनरावृत्ति (Iteration) कहलाता है। यह कार्य किसी लक्ष्य/परिणाम की प्राप्ति के लिए हो सकता है। पुनरावृत्ति का प्रयोग विभिन्न क्षेत्रों में होता है।
संख्यात्मक विश्लेषण में पुनरावृत्ति का प्रयोग खूब किया जाता है। अनेक कलनविधियाँ पुनरावृत्तिमूलक (Iterative) हैं। उदाहरण के लिए न्यूटन विधि।
मनोविकृतिविज्ञान
मनोविकृतिविज्ञान (psychopathology) शब्द का कई अर्थों में उपयोग किय जाता है। इसमें से एक अर्थ यह है: " मानसिक रोग, मानसिक विपत्ति (mental distress) तथा असामान्य/दुरनुकूलक व्यवहार का अध्ययन।" इस अर्थ में 'साइकोपैथोलॉजी' शब्द का मनोरोगविज्ञान में प्रायः उपयोग होता है जहाँ 'पैथोलॉजी' का अर्थ 'रोग प्रक्रिया' से लिया जाता है।
करछम वांगतू परियोजना
यह परियोजना हिमाचल प्रदेश में राष्ट्रीय राजमार्ग 22 - हिन्दुस्तान तिब्बत मार्ग पर, सतलुज नदी पर स्थित है। यह परियोजना प्रमुख औद्यौगिक समूह जे पी ग्रुप द्वारा संचालित है।  इस जल सुरंग का एक सिरा करछम में है और दूसरा वांगतू में।
करछम में सांगला घाटी से आती हुई बास्पा नदी सतलुज में मिल जाती है।  करछम अत्य़ंत सुंदर सांगला घाटी का द्वार है।
असद भोपाली
असद भोपाली (जन्म: 10 जुलाई 1921, मृत्यु: 9 जून 1990), बॉलीवुड के एक गीतकार हैं। असद का जन्म भोपाल में 10 जुलाई 1921 को हुआ था। उनके पिता का नाम मुंशी अहमद खान था और असद उनकी पहली संतान थे। उनका जन्म नाम असादुल्लाह खान था। उन्होंने फारसी, अरबी, उर्दू और अंग्रेजी में औपचारिक शिक्षा प्राप्त की थी। असद अपनी शायरी के चलते धीरे धीरे असद भोपाली के नाम से मशहूर हो गये। 28 साल की उम्र में यह गीतकार बनने के लिए बंबई आ गये, लेकिन अपनी पहचान बनाने के लिए उन्हें पूरे जीवन संघर्ष करना पड़ा।
उन्होंने पहले पहल 1949 की फिल्म "दुनिया" के लिए दो गीत लिखे, जिन्हे मोहम्मद रफी (रोना है तो चुपके चुपके रो) और सुरैया (अरमान लूटे दिल टूट गया) की आवाज में रिकॉर्ड किया गया था। इन्हे प्रसिद्धि इनके बी आर चोपडा की फिल्म अफसाना के गीतों से मिली। असद ने अपने समय के सबसे प्रमुख संगीत निर्देशकों जैसे कि श्याम सुन्दर, हुस्नलाल-भगतराम, सी. रामचंद्र, खय्याम, धनी राम, मानस मुखर्जी, लक्ष्मीकांत-प्यारेलाल, कल्याणजी-आनंदजी और हेमंत मुखर्जी के साथ काम किया है।
असद की दो पत्नियां और नौ बच्चे थे, जिनमें से गालिब असद फिल्म उद्योग का हिस्सा हैं।
1990 में असद को उनके द्वारा फिल्म मैंने प्यार किया के लिए लिखे गीत कबूतर जा जा जा के लिए प्रतिष्ठित फिल्मफेयर पुरस्कार दिया गया, हालांकि, तब तक वह पक्षाघात होने से अपाहिज हो गये थे। 9 जून 1990 को उनका निधन हो गया।
असद भोपाली द्वारा लिखे कुछ लोकप्रिय गीत
पैलेस ऑन व्हील्स
पैलेस ऑन व्हील्स भारत की एक विलासदायी रेलगाड़ी है। इसको भारतीय रेल द्वारा राजस्थान राज्य में पर्यटन को बढ़ावा देने के उद्देश्य से चलाया गया था।
इस रेल सेवा को अगस्त २००९ में नवीनीकृत कर पुनः लॉन्च किया गया था, जिसमें पहले से अलग नयी सजावट, यात्रा कार्यक्रम एवं भोजन सूची थी। वर्ष २०१० में इसे विश्व की सबसे विलासदायी रेलगाड़ियों की सूची में चौथा स्थान दिया गया था।
"पैलेस ऑन व्हील्स" का आरंभ १९८२ के भारतीय गणतंत्र दिवस, २६ जनवरी को किया गया था।
यहाम "पैलेस ऑन व्हील्स "की संकल्पना इसके यानों के शाही अंदाज से ली गयी थी, जिनका निर्माण उद्देश्य पहले राजपूताना, गुजरात एवं अन्य रजवाड़ों के शासकों एवं ब्रिटिश भारत के वाइसरॉय तथा हैदराबाद के निज़ाम के लिये किया गया था।
दिल्ली निवासी आंतरिक सज्जा विशेषज्ञ (इंटीरियर डिज़ाइनर) मोनिका खन्ना ने इस रेलगाड़ी की आंतरिक सज्जा की है।
इस गाड़ी में १४ कोच होते हैं। प्रत्येक का नाम भारत के पूर्व रजवाड़ों पर रखा गया है और यह उनकी शैली से प्रभावित भी है। इनके नाम हैं: अलवर, भरतपुर, बीकानेर, बूंदी, धौलपुर, डूंगरगढ़, जैसलमेर, जयपुर, झालावाड़, जोधपुर, किशनगढ़, कोटा, सिरोही एवं उदयपुर। इन प्रत्येक कोच में चार केबिन हैं (जिन्हें कंपनी द्वारा सैलून या चैम्बर कहा गया है) जो विलासिता की सुविधाओं से परिपूर्ण हैं।
गाड़ी में दो रेस्तरां भी हैं: "द महाराजा" एवं "द महारानी", जिनमें राजस्थानी परिवेश मिलता है किन्तु भोजन सूची में भारतीय के साथ साथ यूरोपीय, चीनी, एवं कॉण्टिनेण्टल खानपान भी उपलब्ध हैं। इनके अलावा अब गाड़ी में स्पा, पार्लर और जिम जैसी आधुनिक सुविधाएं भी उपलब्ध हैं।
यह गाड़ी नई दिल्ली से अपनी आठ-दिवसीय यात्रा पर निकलती है। इस यात्रा के दौरान ये राजस्थान में घूमती हुई जयपुर, जैसलमेर, जोधपुर, सवाई माधोपुर,चित्तौड़गढ़, उदयपुर, बीकानेर एवं उत्तर प्रदेश में आगरा रुकती है। पहले-पहल आरंभ हुई" पैलेस ऑन व्हील्स" का टिकट केवल डॉलर में ही मिलता था, किन्तु अब ये भारतीय रुपये में भी उपलब्ध है।
रुचि सांघवी
रुचि सांघवी (जन्म २० जनवरी १९८२) प्रथम अभियन्ता हैं जिन्हें सामाजिक नेटवर्किंग वेबसाईट फेसबुक ने नियुक्त किया गया।  वो फेसबुक पर प्रधान उत्पाद प्रबंधक हैं।
संजीव भिखचंदानी
संजीव भिखचंदानी एक भारतीय व्यवसायी एवं नौकरी डाट काम के फाउंडर और सीईओ हैं।
मानसर सरोवर
जम्मू से ६२ कि.मी दूर स्थित मानसर झील एक सुंदर सरोवर है जिसको जंगलों से ढंके पहाड़ घेरे हुए हैं। यह झील लगभग १ मील लम्बी और आधा मील चौड़ी है। जम्मू से निकटस्थ स्थित शहर से बाहर के भ्रमण के लिये एक लोकप्रिय स्थान है। इस स्थान की हिन्दू धर्म में मान्यता भी है और इसकी पवित्रता और कथाएं मानसरोवर झील से जुड़ी हुई हैं।
मानसर झील के पूर्वी तट पर एक शेषनाग को समर्पित मन्दिर है, यह वो नाग है जो भगवान विष्णु के लिये शेष शय्या बनाता है और इसके कई सिर कहलाते हैं। इस स्थान पर एक बड़ा शिलाखण्ड है जिसके ऊपर कई लोहे की जंजीरें बंधी हुई हैं। ये संभवतः शेषनाग के स्वागत में प्रतीक्षारत छोटे सांपों के प्रतीक हैं। नवविवाहित युगल को इस झील की तीन परिक्रमा करना शुभ और लाभदायक माना जाता है।
इसी परिसर में दो अन्य प्राचीन मन्दिर भी हैं जो उमापति महादेव और नृसिंह भगवान को समर्पित हैं और कुछ दूरी पर एक देवी दुर्गा का मन्दिर भी है जहां बहुत से दर्शनार्थी शृद्धालु आते हैं। त्योहारों के अवसर पर लोग झील में डुबकी भी लगाते हैं। कई हिन्दू परिवार यहां अपने लड़कों का मुंडन संस्कार भी करवाने आते हैं। मानसर झील में राज्य पर्यटन विभाग द्वारा नौकायन की सुविधा भी उपलब्ध है।
मानसर झील एक अन्य सड़क से भी जुड़ती है, जो पठानकोट को सीधे उधमपुर से जोड़ती है। उधमपुर राष्ट्रीय राजमार्ग १अ पर बसा सामरिक दृष्टि से महत्त्वपूर्ण शहर है। मानसर या सांबा से उधमपुर का एक छोटा मार्ग भी है जो जम्मू शहर के बाहर से निकल जाता है और मानसर झील से निकलता है। एक अन्य छोटा सरोवर भी मानसर झील से जुड़ा है, सुरिन्सर सरोवर। यह जम्मू शहर से २४4 कि.मी दूर उसी बायपास मार्ग पर स्थित है।
भारतीय अर्थव्यवस्था की समयरेखा
यहाँ भारतीय उपमहाद्वीप के आर्थिक इतिहास की प्रमुख घटनाएँ संक्षेप में दी गई हैं।
पारु मुजफ्फरपुर
पारु मुजफ्फरपुर जिलें का एक प्रखण्ड है। यह मुजफ्फरपुर जिला मुख्यालय के पश्चिम दिशा में स्थित है। यह मुजफ्फरपुर जिला का बहुत बड़ा प्रखण्ड है। इस प्रखण्ड में 16 पंचायत है। इस प्रखण्ड में सभी प्रशासनिक संस्थाएं मौजूद है।
नईदुनिया
नईदुनिया नईदुनिया मिडिया लिमिटेड द्वारा संचालित एक दैनिक हिन्दी समाचार पत्र है। भारत की स्वतन्त्रता से कुछ दिन पूर्व 5 जून 1947 को इसकी स्थापना इन्दौर में हुई।
"नई दुनिया" का प्रकाशन इंदौर से ५ जून १९४७ को कृष्णचन्द्र मुदकल तथा कृष्णकांत व्यास के सद्प्रयत्नों से आरम्भ हुआ। उस समय यह एक छोटा सा सायंकालीन दैनिक था। मध्यप्रदेश बनने के बाद `नई दुनिया' ने अपने रायपुर (१९५२) और जबलपुर (१९५९) संस्करण प्रारम्भ किये लेकिन वे १९७१ में बन्द कर दिये गए। हालांकि बाद में छत्तीसगढ़ अलग राज्य बनने के बाद नई दुनिया का रायपुर और बिलासपुर संस्करण का प्रकाशन आरंभ हुआ।
`नई दुनिया' की भव्य साज-सज्जा, सरल भाषा, उत्कृष्ट सम्पादकीय तथा ताजा समाचारों ने उसे न केवल मध्यप्रदेश का सर्वाधिक प्रसारित पत्र बना दिया बल्कि उसे देश के श्रेष्ठ हिन्दी दैनिकों की श्रेणी में बिठा दिया है। इसके प्रधान सम्पादक राहुल बारपुते ने पत्रकारिता के श्रेष्ठ आदर्श, मानदण्ड स्थापित किये। इसके अलावा स्व राजेंद्र माथुर, प्रभाष जोशी जैसे देश के नामचीन पत्रकारों ने भी नई दुनिया से अपनी पहचान बनाई। मध्यप्रदेश में अनेक साहित्यकार, लेखक, कवि इस पत्र के साथ जुड़े हुए हैं। भारतीय भाषाओं के बड़े समाचार पत्रों में उत्कृष्ट छपाई के लिए कई पुरस्कार `नई दुनिया' को मिले हैं। देश के हिन्दी दैनिक समाचार-पत्रों में `नई दुनिया' ने सर्व प्रथम आफसेट मुद्रण पद्धति अपनाई। राजेन्द्र माथुर भी इसके प्रधान सम्पादक रहे हैं।
हरिभूमि
हरिभूमि हिन्दी भाषा में प्रकाशित होने वाला एक दैनिक समाचार पत्र है जो भारत में हरियाणा, छत्तीसगढ़ और मध्य प्रदेश में प्रकाशित होता है। इसकी स्थापना १९९६ में हुई जो वर्तमान में हरियाणा में रोहतक से, छत्तीसगढ़ में बिलासपुर, रायपुर एवं रायगढ़ से, मध्य प्रदेश में जबलपुर से और दिल्ली से प्रकाशित होता है। हरिभूमि ग्रुप की शुरुआत 5 सितंबर 1996 को साप्ताहिक हिंदी पत्रिका के रूप में हुई थी। बाद में नवंबर 1997 में यह दैनिक हिंदी अखबार के रूप में हरियाणा से रोहतक एडिशन के रूप में लांच किया गया। रोहतक एडिशन के जरिए पूरे हरियाणा राज्य की खबरें प्रकाशित की जाने लगीं।
अप्रैल 1998 में हरिभूमि मीडिया ग्रुप ने दिल्ली संस्करण की शुरूआत की और दिल्ली के साथ फरीदाबाद और गुड़गांव की खबरें प्रकाशित की जाने लगीं।
मार्च 2001 में हरिभूमि ग्रुप ने छत्तीसगढ़ में प्रवेश किया और बिलासपुर एडिशन की शुरूआत की। जून 2002 में बिलासपुर औऱ रायपुर में ग्रुप के ऑफिस शुरू किए गए। रायपुर एडिशन ने उड़ीसा के भी काफी क्षेत्र की खबरें प्रकाशित करनी शुरू कीं।
अक्टूबर 2008 में मध्य प्रदेश से हरिभूमि जबलपुर की शुरूआत की गई। इसी साल छत्तीसगढ़ में रायगढ़ एडीशन की भी शुरूआत की गई।
जनवरी से दिसंबर 2014 तक प्रसार और पाठक संख्या :
आईआरएस के आंकड़ों के अनुसार हरिभूमि छत्तीसगढ़ में प्रथम स्थान पर है।
हरिभूमि मीडिया ग्रुप दैनिक समाचारपत्र के अलावा विभिन्न प्रकार के साप्ताहिक सप्लीमेंट भी उपलब्ध कराता है। इनमें महिलाओं के लिए 'सहेली', बच्चों के लिए 'बालभूमि', युवाओं के लिए 'मंजिल', रविवार स्पेशल 'रविवार भारती', मनोरंजन के लिए 'रंगारंग' तथा सांस्कृतिक मैग्जीन 'चौपाल' प्रकाशित करता है।
हरिभूमि मीडिया ग्रुप के फाउंडर कैप्‍टेन अभिमन्यु सिंधु तथा ग्रुप एडिटर डॉ॰ कुलबीर छिकारा हैं।
आर्थिक साम्राज्यवाद
वर्तमान अर्थनीतिक परिप्रेक्ष्य में आर्थिक साम्राज्यवाद (Economic imperialism) से आशय आर्थिक सिद्धान्तों को सामाजिक विज्ञान के अन्य सम्बन्धित क्षेत्रों में भी लागू करने का क्रमबद्ध प्रयत्न करना है। इस तरह के प्रयत्न के परिणामस्वरूप कई नई विधाओं (disciplines) का जन्म हुआ।
सप्तवर्षीय युद्ध
सप्तवर्षीय युद्ध (Seven Years' War) एक विश्वयुद्ध था जो 1754 तथा 1763 के बीच लड़ा गया। इसमें 1756 से 1763 तक की सात वर्ष अवधि में युद्ध की तीव्रता अधिक थी। इसमें उस समय की प्रमुख राजनीतिक तथा सामरिक रूप से शक्तिशाली देश शामिल थे। इसका प्रभाव योरप, उत्तरी अमेरिका, केंद्रीय अमेरिका, पश्चिमी अफ्रीकी समुद्रतट, भारत तथा फिलीपींस पर पड़ा। भारतीय इतिहास के सन्दर्भ में इसे तृतीय कर्नाटक युद्ध (Third Carnatic War / 1757–63) कहते हैं। विश्व के दूसरे क्षेत्रों में इसे 'द फ्रेंच ऐण्ड इण्डियन वार' (उत्तरी अमेरिका, 1754–63); मॉमेरियन वार (स्वीडेन तथा प्रुसिया, 1757–62); तृतीय सिलेसियन युद्ध (प्रुसिया तथा आस्ट्रिया, 1756–63) आदि के नाम से जाना जाता है।
प्रधानमंत्री ग्रेनविले था|
एक विमीय समष्टि
गणित और भौतिक विज्ञान में "n"-संख्याओं के एक अनुक्रम को "n"-विमीय समष्टि के रूप में मान सकते हैं। जब "n"=1 हो तो इस तरह के सभी समुच्चय एक-विमीय युक्लिडीय समष्टि का निर्माण करते हैं। एक विमीय अधिगोलक बिन्दुओं के समूह के रूप, कभी-कभी इसे शून्य-विमीय गोला भी कहा जाता है क्योंकि इसके तल की विमा शून्य होती है। इसकी लम्बाई जहाँ formula_2 त्रिज्या है।
प्रमुख पद्धातियाँ संख्या रेखा और कोण हैं।
चतुर्विम समष्टि
चतुर्विम समष्टि मुख्यतः त्रिविम समष्टि का ही व्यापकीकरण है। इसका गणितज्ञों और दार्शनिकों द्वारा लगभग दो सदियों तक अध्ययन किया गया। सामान्यतः जब त्रिविम समष्टि में समय जोड़कर चतुर्थ विमा का अध्ययन किया जाता है लेकिन व्यापक रूप में किसी भी विमा का किसी एक राशी के साथ नामकरण नहीं किया जा सकता अतः इसे "n"-विमीय समष्टि की उस अवस्था को कहा जा सकता है जब "n" का मान 4 हो।
पुनरुज्जीवित भाषाओं की सूची
पुनरुज्जीवित भाषा (revived language) से आशय उस भाषा से है जो पूर्णतः मृत या लगभग मृत होने के बाद किसी व्यक्ति या समूह के योजनाबद्ध प्रयास से पुनः अपनी पुरानी अवस्था या उसके कुछ अंश को प्राप्त कर ली हो।
गणितीय वित्त
गणितीय वित्त (Mathematical finance) अनुप्रयुक्त गणित की एक शाखा (प्रक्षेत्र) है जो वित्त-बाजार (financial markets) से संबंधित है। बहुत से विश्वविद्यालयों में गणितीय वित्त की शिक्षा दी जाती है।
स्कॉल (चंद्रमा)
स्कॉल (Skoll) ( ) या सेटर्न XLVII (अस्थायी पदनाम S/2006 S 8), शनि का एक प्रतिगामी अनियमित चंद्रमा है। इसकी खोज की घोषणा 5 जनवरी और 30 अप्रैल 2006 के मध्य लिए गए अवलोकनों से, 26 जून 2006 को स्कॉट एस शेपर्ड, डेविड सी. जेविट और जान क्लेयना द्वारा हुई थी।
स्कॉल व्यास में करीब 6 किलोमीटर है (0.04 का एक माना हुआ ऐल्बीडो) और शनि की परिक्रमा 17.6 गीगा मीटर (दस लाख किलोमीटर) की औसत दूरी से 869 दिवसों में करता है। इसकी कक्षा मामूली झुकी हुई और अत्यधिक चपटी है।
यह अप्रेल 2007 में स्कॉल पर नामित हुआ जो कि नोर्स पौराणिक में एक भीमकाय भेडिया है, फर्नीसल्फ्र का पुत्र और हाती का जुडवा भाई है।
तितरम
"तितरम" उत्तर भारतीय राज्य हरियाणा के कैथल जिले में स्थित एक गांव है। यह गांव राष्ट्रीय राजमार्ग 65 और राज्य राजमार्ग 11-ए के महत्वपूर्ण जंक्शन पर कैथल से मात्र 8 कि.मी. दूरी पर स्थित है। इस बिंदु को तितरम मोङ के रूप में जाना जाता है। यह माना जाता है कि प्राचीन भारतीय धार्मिक ग्रंथों तैत्रीय संहिता और तैत्तिरीयोपनिषद की रचना इसी गांव के आस-पास हुई थी।
2011 की जनगणना के अनुसार तितरम गांव की आबादी 4309 है जो 752 परिवारों में रहते हैं।इनमें से 2341 पुरूष जबकि 1968 महिलाएं हैं।इस गांव की साक्षरता दर लगभग 70% है।पुरूष साक्षरता 79.35% है, जबकि महिला साक्षरता दर 57.14% है।पंचायती राज अधिनियम तथा भारत के संविधान के अनुसार यह गांव सरपंच (गांव के प्रधान) द्वारा प्रशासित किया जाता है।
इस गांव की आबादी में मुख्यत: कुंडू(कुन्डू) गोत्र के जाट हैं। चमार (हरिजन), कुम्हार (पॉटर) और लोहार (विश्वकर्मा) आदि कुछ अन्य जातियां (सामाजिक समूह) इस गांव में हैं।
पहले यहां की अधिकांश आबादी कृषि द्वारा जीवनयापन करती थी लेकिन अब कैथल शहर के नजदीक होने तथा उच्च शिक्षा तक पहुँच के कारण नौकरी और छोटे पैमाने पर व्यापार के अवसरों में विभिन्न अन्य विकल्प तलाश रही है।एक जवाहर नवोदय विद्यालय गांव में 1987 में स्थापित किया गया था जो कैथल-जींदं राज्यमार्ग पर स्थित है।इसके अतिरिक्त यहाँ एक सरकारी हाई स्कूल और 2 सरकारी प्राथमिक विद्यालय लड़कों और लड़कियों के लिए अलग-अलग से है। चंदना, प्योदा, देवबन और हरसोला आदि अन्य आसपास के गांव हैं।
अनिल शास्त्री
[[चित्र: अनिल शास्त्री ([[अंग्रेजी]]: Anil Shastri) भारत के द्वितीय प्रधान मन्त्री [[लाल बहादुर शास्त्री]] के द्वितीय पुत्र हैं। वे भारतीय राष्ट्रीय काँग्रेस के वरिष्ठ नेताओं में से एक हैं। काँग्रेस पार्टी में वे अपनी स्पष्टवादिता (साफगोई) के लिये विशेष रूप से जाने जाते हैं। 1989 में वे वाराणसी से [[लोक सभा]] के सांसद चुने गये और भारत सरकार के वित्त मन्त्रालय में मन्त्री भी रहे। [[चित्र:Https://commons.wikimedia.org/wiki/File:Congress leader.jpg|अंगूठाकार|कांग्रेस नेता]]
वर्तमान समय में वे काँग्रेस कार्यकारिणी के विशिष्ट आमन्त्रित सदस्य हैं।  अनिल शास्त्री का जन्म [[लखनऊ]] में लाल बहादुर शास्त्री और ललिता शास्त्री के यहाँ हुआ। उन्होंने [[दिल्ली]] के सेण्ट कोलम्बिया स्कूल और सेण्ट स्टीफन कॉलेज से शिक्षा ग्रहण की। बाद में उन्होंने ऐस्ट्रिज बिजिनेस स्कूल यू०के० से ऐडवांस मैनेजमेण्ट प्रोग्राम का कोर्स भी किया। [[चित्र:Https://commons.wikimedia.org/wiki/File:Lal bahadur shastri.jpg|अंगूठाकार|अनिल शास्त्री के पिता]] उनका विवाह मंजू श्रीवास्तव से 24 फ़रवरी 1973 को हुआ जिनसे उनके तीन बेटे हैं - आदर्श, लगन और मुदित। दो बेटे [[गुड़गाँव]] में सर्विस करते हैं तथा सबसे छोटा [[मुंबई]] में एक रिटेल शॉप का काम देखता है।
स्वयं अनिल शास्त्री ने भी [[स्नातक]] करने के बाद पूरे सत्रह साल एक कॉरपोरेट ऑफिस में काम किया। वहाँ से त्यागपत्र देकर वे [[राजनीति]] में आ गये।.एक बार [[कांग्रेस]] के टिकट पर लोकसभा का चुनाव जीता और दो साल तक मन्त्री भी रहे। इस समय वे अपने परिवार सहित [[नोएडा]] में स्थायी रूप से रह रहे हैं।
प्रबन्धन के क्षेत्र में उच्चतर शिक्षा प्रदान करने हेतु उनकी अहम भूमिका रही है। अनिल शास्त्री अपने पिता के नाम पर सीमित साधनों से शुरू किये गये लालबहादुर शास्त्री इन्स्टीट्यूट ऑफ मैनेजमेण्ट दिल्ली के चेयरमैन तथा लालबहादुर शास्त्री इन्स्टीट्यूट ऑफ मैनेजमेण्ट एण्ड टेक्नॉलोजी [[बरेली]] के अध्यक्ष हैं। इसके अतिरिक्त लालबहादुर शास्त्री नेशनल मेमोरियल ट्रस्ट के ट्रस्टियों में भी उनका नाम शामिल हैं। यह ट्रस्ट कई सामाजिक व सांस्कृतिक गतिबिधियों को संचालित करता है।[[श्रेणी:सांसद]]
कृष्णा तेरे देश में
कृष्णा तेरे देश में 2000 में प्रदर्शित शिव कुमार द्वारा निर्देशित एवं निर्मित भारतीय फ़िल्म है। फ़िल्म संगीत रविन्द्र जैन ने दिया है।
राणा भगवानदास
न्यायमूर्ति (सेवानिवृत्त) राणा भगवानदास (20 दिसम्बर 1942 - 23 फ़रवरी 2015), पाकिस्तानी न्यायपालिका के एक उच्च सम्मानित व्यक्ति पाकिस्तानी सर्वोच्य न्यायालय के न्यायधीश एवं कार्यवाहक मुख्य न्यायधीश थे। वो पाकिस्तान में २००७ के न्यायिक संकट और संक्षिप्त समय के लिए जब पदधारी इफ़्तिख़ार मोहम्मद चौधरी २००५ और २००६ के दौरान विदेश यात्रा पर गये तब कार्यवाहक मुख्य न्यायाधीश का कार्यभार सम्भालाऔर इस प्रकार वो प्रथम हिन्दू और दूसरे गैर-मुस्लिम व्यक्ति हैं जिन्होंने पाकिस्तान के उच्चतम न्यायालय के प्रमुखा का कार्यभार सम्भाला। राणा भगवानदास ने पाकिस्तान के संघीय लोक सेवा आयोग के अध्यक्ष के रूप में भी कार्य किया था। 2009 में वो संघीय नागरिक सेवा के चयन के लिए पैनल के प्रमुख का कार्य भी किया। राणा भगवानदास का जन्म २० दिसम्बर १९४२ को सिंध के नसीराबाद, कराची के एक हिन्दू सिंधी परिवार में हुआ। उन्होंने कानून की पढ़ाई की और इस्लामी अध्ययन में मास्टर्स डिग्री प्राप्त की। २३ फ़रवरी २०१५ को उनका निधन हो गया।
9 मार्च 2007 को पाकिस्तानी राष्ट्रपति मुशर्रफ़ ने मुख्य न्यायाधीश चौधरी को "गैर-कार्यात्मक" घोषित किया और पाकिस्तान की सुप्रीम न्यायिक परिषद (एसजेसी) को उनके खिलाफ एक आरोप अग्रेषित किये। अतः न्यायाधीश भगवानदास को कार्यवाहक मुख्य न्यायाधीश का स्थान प्राप्त होना चाहिए लेकिन उन्होंने कुछ दिन अज्ञात रहने के बाद बताया कि वो ह्बारत की यात्रा पर गये हुए हैं। 15 मार्च 2007 को उनका तत्कालीन ठिकाना घोषित करने के लिए पाकिस्तान सरकार के आग्रह पर उच्चतम न्यायालय में याचिका दायर की गयी। वो 23 मार्च को पुनः घर गये। वो पाकिस्तान में हो रही घटनाओं से परिचित थे। भारत से लौटने के पश्चात उन्होंने कार्यवाहक उच्चन्याधीष का पद ग्रहण किया। उनका कार्यकाल 24 मार्च से 20 जुलाई 2007 तक जारी रहा जब तक कि पाकिस्तान के उच्चतम न्यायालय ने इफ़तिखार मुहम्मद चौधरी को उनके पद पर पुनः स्थापित किया।